CELEX: 32008R1021
Language: et
Date: 2008-10-17 00:00:00
Title: Komisjoni määrus (EÜ) nr 1021/2008, 17. oktoober 2008 , millega muudetakse Euroopa Parlamendi ja nõukogu määruse (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks) I, II ja III lisa ning määrust (EÜ) nr 2076/2005 elusate kahepoolmeliste molluskite, teatavate kalandustoodete ja tapamajades ametlike kontrollide tegemisel abistavate töötajate osas (EMPs kohaldatav tekst)

18.10.2008   
            
            
               ET
            
            
               Euroopa Liidu Teataja
            
            
               L 277/15
            
         
      KOMISJONI MÄÄRUS (EÜ) nr 1021/2008,
   17. oktoober 2008,
   millega muudetakse Euroopa Parlamendi ja nõukogu määruse (EÜ) nr 854/2004 (millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks) I, II ja III lisa ning määrust (EÜ) nr 2076/2005 elusate kahepoolmeliste molluskite, teatavate kalandustoodete ja tapamajades ametlike kontrollide tegemisel abistavate töötajate osas
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (1) eriti selle artiklit 16 ja artikli 17 lõiget 1,
   ning arvestades järgmist:
   
               (1)
            
            
               Määruse (EÜ) nr 854/2004 I lisa I jao III peatükis on sätestatud nõuded rümpade tervisemärkidega varustamise kohta, kui ei ole alust tunnistada liha inimtoiduks kõlbmatuks. Mõned kõnealustest nõuetest on tekitanud segadust selles osas, kuidas kindlaks teha ühenduses ja ühendusest väljaspool toodetud tooteid. Seega on asjakohane kõnealuste sätete tõrgeteta rakendamise tagamiseks neid sätteid täpsustada.
            
         
               (2)
            
            
               Selleks, et siiski asjaomaste toodetega kauplemist mitte takistada, tuleks sätestada, et tooteid, mis on vastavalt määrusele (EÜ) nr 854/2004 enne 1. novembrit 2009 tervisemärgiga varustatud, võib ühendusse importida kuni 31. detsembrini 2009.
            
         
               (3)
            
            
               Määruse (EÜ) nr 854/2004 artikli 5 lõike 6 kohaselt võivad liikmesriigid lubada tapamaja töötajatel ametlike kontrollide tegemisel abiks olla, täites teatavaid riikliku veterinaararsti abide eriülesandeid, mis on seotud linnu- ja jäneseliste liha tootmisega. Kõnealuse määruse I lisa III jao III peatüki A osas on sätestatud, et loa võib anda üksnes siis, kui ettevõtte töötajad on nende ülesannete täitmiseks saanud pädeva asutuse nõuetele vastava samasuguse koolituse nagu riikliku veterinaararsti abid.
            
         
               (4)
            
            
               Komisjoni 5. detsembri 2005. aasta määruse (EÜ) nr 2076/2005 (millega nähakse ette üleminekumeetmed Euroopa Parlamendi ja nõukogu määruste (EÜ) nr 853/2004, (EÜ) nr 854/2004 ja (EÜ) nr 882/2004 rakendamiseks ning muudetakse määrusi (EÜ) nr 853/2004 ja (EÜ) nr 854/2004) (2) artiklis 14 on sätestatud, et koolitus võib kuni 31. detsembrini 2009 piirduda üksnes selle tagamisega, et tapamaja töötajad saavad koolituse üksnes konkreetselt neile antud ülesannete alal.
            
         
               (5)
            
            
               Nimetatud piirang ei ole negatiivselt mõjutanud ametlike kontrollide kohta kehtivate nõuete täitmist värske liha puhul, nagu ette nähtud määruses (EÜ) nr 854/2004. Seepärast on asjakohane muuta määrusega (EÜ) nr 2076/2005 ettenähtud üleminekumeede püsivaks ja lubada liikmesriikidel kohaldada kas täielikku või piiratud koolitussüsteemi ning määrata kindlaks selle praktiline korraldus, sealhulgas eksamite sooritamine. Seepärast on asjakohane määruse (EÜ) nr 2076/2005 artikkel 14 välja jätta ja vastavalt muuta määruse (EÜ) nr 854/2004 I lisa III jao III peatüki A osa.
            
         
               (6)
            
            
               Määruse (EÜ) nr 854/2004 II lisa II peatüki A osa punktis 4 on sätestatud, et B-klassi aladelt püütud elusad kahepoolmelised molluskid ei tohi sisaldada rohkem kui 4 600E. coli bakterit 100 g liha ja valvulaarvedeliku kohta. Määruse (EÜ) nr 2076/2005 artikli 17a kohaselt tuleks 31. detsembrini 2009 nimetatud aladelt pärit elusate kahepoolmeliste molluskite valimi suhtes lubada 10 % hälvet.
            
         
               (7)
            
            
               Kõnealune hälve ei ohusta inimeste tervist tingimusel, et 10 % elusate kahepoolmeliste molluskite valimist ei sisaldada rohkem kui 46 000E. coli bakterit 100 g liha ja valvulaarvedeliku kohta. Seepärast on asjakohane kõnealust hälvet püsivalt lubada. Seepärast on asjakohane määruse (EÜ) nr 2076/2005 artikkel 17a välja jätta ja vastavalt muuta määruse (EÜ) nr 854/2004 II lisa II peatüki A osa punkti 4.
            
         
               (8)
            
            
               Euroopa Toiduohutusameti 30. augustil 2004. aastal vastu võetud arvamuses toiduahelas esinevate saasteainete kohta, mis on seotud Gempylidae sugukonna kaladest saadavate kalandustoodete mürgisusega, selgitati, et nimetatud sugukonna kaladest, eelkõige liikidest Ruvettus pretiosus ja Lepidocybium flavobrunneum saadavad kalandustooted võivad tekitada mao- ja sooletegevuse häireid, kui neid ei tarvitata teatavates tingimustes. Määruse (EÜ) nr 854/2004 kohaselt peavad liikmesriikide pädevad asutused kontrollima turustamistingimusi, mida toidukäitlejad peavad Gempylidae sugukonna kaladest saadavate kalandustoodete puhul täitma.
            
         
               (9)
            
            
               Kõnealused tingimused kehtivad nimetatud liikide kaladest saadud värskete, valmis ja töödeldud kalandustoodete kohta. Nimetatud sugukonna kaladest saadud külmutatud kalandustooted võivad siiski tarbijaid samal viisil ohustada. Seepärast on asjakohane nõuda, et pädevad asutused kontrollivad ka kõnealuse sugukonna kaladest saadud külmutatud kalandustooteid.
            
         
               (10)
            
            
               Seega tuleks määruseid (EÜ) nr 854/2004 ja (EÜ) nr 2076/2005 vastavalt muuta.
            
         
               (11)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 854/2004 I, II ja III lisa muudetakse vastavalt käesoleva määruse lisale.
   Artikkel 2
   Jäetakse välja määruse (EÜ) nr 2076/2005 artiklid 14 ja 17a.
   Artikkel 3
   Loomseid saadusi, mis on enne 1. novembrit 2009 varustatud tervisemärgiga vastavalt määruse (EÜ) nr 854/2004 I lisa I jao III peatüki lõike 3 punktile c, võib importida ühendusse kuni 31. detsembrini 2009.
   Artikkel 4
   Käesolev määrus jõustub kümnendal päeval pärast selle avaldamist Euroopa Liidu Teatajas.
   Käesoleva määruse lisa punkti 1 alapunkti a kohaldatakse siiski alates 1. novembrist 2009.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. oktoober 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 139, 30.4.2004, lk 206.
   
      (2)  ELT L 338, 22.12.2005, lk 83.
   
      LISA
      Määruse (EÜ) nr 854/2004 I, II ja III lisa muudetakse järgmiselt:
      
                  1)
               
               
                  I lisa muudetakse järgmiselt:
                  
                              a)
                           
                           
                              I jao III peatüki lõike 3 punkt c asendatakse järgmisega:
                              
                                          „c)
                                       
                                       
                                          kui märki kasutavad ühenduses asuvad tapamajad, peab sellele olema märgitud lühend CE, EB, EC, EF, EG, EK, EO, EY, ES, EÜ, EK või WE.
                                          Nimetatud lühendeid ei tohi lisada märkidele, mis kantakse lihale, mis imporditakse ühendusse väljaspool ühendust asuvatest tapamajadest.”
                                       
                                    
                        
                              b)
                           
                           
                              III jao III peatüki A osa punkt a asendatakse järgmisega:
                              
                                          „a)
                                       
                                       
                                          kui ettevõte on kasutanud häid hügieenitavasid käesoleva määruse artikli 4 lõike 4 ja HACCP menetluse kohaselt vähemalt 12 kuud, võib pädev asutus anda ettevõtte töötajatele loa täita riikliku veterinaararsti abi ülesandeid. Kõnealuse loa võib anda üksnes siis, kui ettevõtte töötajad on saanud pädeva asutuse nõuetele vastava samasuguse koolituse nagu riikliku veterinaararsti abid riikliku veterinaararsti abi ülesannete täitmiseks või kui nad on saanud koolituse konkreetselt neile antud ülesannete alal. Kõnealuste töötajate eest peab vastutama riiklik veterinaararst ning nad peavad olema riikliku veterinaararsti järelevalve all ning täitma ülesandeid tema juhtimisel. Sellistel juhtudel on riiklik veterinaararst kohal tapaeelsete ja tapajärgsete kontrollide ajal, teostab järelevalvet kõnealuste tegevuste üle ja sooritab regulaarseid tulemuslikkuse analüüse, millega tagatakse, et tapamaja ülesannete tulemuslikkus vastab pädeva asutuse poolt kehtestatud erikriteeriumidele, ning dokumenteerib nimetatud tulemuslikkuse analüüside tulemused. Kui ettevõtte hügieeni taset mõjutab ettevõtte töötajate töö, kui nimetatud töötajad ei täida oma ülesandeid nõuetekohaselt või kui nimetatud töötajad teevad oma tööd enamasti viisil, mida pädev asutus peab ebarahuldavaks, asendavad kõnealuseid töötajaid riikliku veterinaararsti abid.”
                                       
                                    
                        
            
                  2)
               
               
                  II lisa II peatüki A osa punkt 4 asendatakse järgmisega:
                  
                              „4.
                           
                           
                              Pädev asutus võib klassifitseerida B-klassi alaks alad, kust elusaid kahepoolmelisi karploomi võib püüda ja turustada inimtoiduks üksnes pärast töötlemist puhastuskeskuses või pärast ülekandmist, et lõikes 3 nimetatud tervishoiunõuded oleksid täidetud. 90 % kõnealustelt aladelt püütud elusate kahepoolmeliste molluskite valimist ei tohi sisaldada rohkem kui 4 600E. coli bakterit 100 g liha ja valvulaarvedeliku kohta. Elusad kahepoolmelised molluskid, mis kuuluvad ülejäänud 10 % hulka valimist, ei tohi sisaldada rohkem kui 46 000E. coli bakterit 100 g liha ja valvulaarvedeliku kohta.
                              Nimetatud analüüsi puhul on standardmeetodiks standardis ISO 16649-3 kirjeldatud viie katseklaasi ja kolme lahjendusega kõige tõenäosema arvu (MPN) määramise katse. Alternatiivseid meetodeid võib kasutada, kui need on valideeritud kõnealuse standardmeetodi alusel vastavalt EN/ISO 16140 kriteeriumidele.”
                           
                        
            
                  3)
               
               
                  III lisa II peatüki G osa asendatakse järgmisega:
                  „G.   MÜRGISED KALATOOTED
                  Kontrolle tehakse tagamaks, et:
                  
                              1.
                           
                           
                              ei turustata järgmiste sugukondade mürgistest kaladest saadud kalatooteid: Tetraodontidae, Molidae, Diodontidae ja Canthigasteridae;
                           
                        
                              2.
                           
                           
                              sugukonda Gempylidae kuuluvat värsket, valmis või töödeldud kala, eriti liike Ruvettus pretiosus ja Lepidocybium flavobrunneum, võib turustada ainult pakitult/pakendatult ja asjakohaselt märgistatult, teavitamaks tarbijat selle valmistamise/kuumtöötlemise meetoditest ja ohust, et toode võib sisaldada mao- ja sooletegevusele ebasoodsalt mõjuvaid aineid. Etiketil peab olema kalatoote teaduslik nimetus ja tavanimetus;
                           
                        
                              3.
                           
                           
                              ei turustata kalatooteid, mis sisaldavad biotoksiine, nt Ciguatera, või muid inimeste tervisele ohtlikke toksiine. Kahepoolmelistest molluskitest, okasnahksetest, mantelloomadest ja meritigudest saadud kalatooteid võib siiski turustada, kui need on toodetud määruse (EÜ) nr 853/2004 III lisa VII jao kohaselt ja vastavad kõnealuse jao V peatüki punktis 2 kehtestatud normidele.”